เทรนต์ อเล็กซานเดอร์-อาร์โนลด์ ฮีโร่คนใหม่ของเมืองลิเวอร์พูล
การประกาศรายชื่อผู้เล่นทีมชาติอังกฤษชุดลุยฟุตบอลโลกเมื่อวันพุธที่ผ่านมาสร้างความฮือฮาอย่างมากในหมู่แฟนบอลที่ฮือฮานั้นไม่ใช่เพราะทีม สิงโตคำราม เต็มไปด้วยนักเตะระดับซูเปอร์สตาร์เหมือนในอดีต หากแต่เป็นเพราะ แกเร็ธ เซาท์เกต ผู้จัดการทีมคนปัจจุบันเรียกตัวผู้เล่นที่มีเครื่องหมายเข้ามาติดทีมหลายคน พร้อมๆ กับการตัดนักเตะที่แฟนๆ ชื่นชอบออกไปหลายคนท่ามกลาง 23 นักเตะที่ได้รับการเรียกตัว มีหนึ่งชื่อที่ไม่เคยได้รับการเรียกตัวติดทีมชาติอังกฤษมาก่อนแม้แต่ครั้งเดียว ทั้งที่ความจริงเขาเพิ่งจะยึดตำแหน่งตัวจริงในทีมระดับสโมสรได้แค่ไม่กี่เดือนเท่านั้นเหตุผลที่นักเตะคนนี้แทบไม่ถูกตั้งเครื่องหมายคำถามเลยแม้แต่น้อย เพราะผลงานของเขานั้นร้อนแรงขึ้นทุกวันไม่ต่างอะไรจากลาวาภูเขาไฟที่ปะทุออกมาอย่างรวดเร็วและไม่มีทีท่าว่าจะหยุดลงง่ายๆและถึงจะเป็นนักเตะอายุ 19 ที่กระดูกยังไม่แข็งนัก มีเกมที่ถูก เผาทั้งเป็น ให้เห็นบ้าง แต่ทุกครั้งที่โดนเล่นงาน แทนที่จะหงอหรือท้อแท้ สิ่งที่ไอ้หนูคนนี้ทำคือการลุกขึ้นสู้ ยกระดับการเล่นอย่างรวดเร็วจนบางครั้งนึกว่าเป็นตัวการ์ตูนที่เก่งขึ้นได้ในเวลาไม่กี่หน้ากระดาษนี่คือดาวรุ่งที่มาแรงที่สุดของอังกฤษในเวลานี้ และอาจมีเพียงขอบฟ้าที่กั้นขวางเขาได้ใครรู้จักเขาบ้างแล้วไม่เป็นไร ส่วนใครยังไม่เคยได้ยินชื่อเสียงเรียงนาม ขออนุญาตแนะนำ เทรนต์ อเล็กซานเดอร์-อาร์โนลด์ ไอ้หนูมหัศจรรย์จากทีม หงส์แดง ลิเวอร์พูล ให้ได้รู้จักกันนะครับจากตารางหมากรุกสู่สนามฟุตบอลเทรนต์ อเล็กซานเดอร์-อาร์โนลด์ หรือที่เหล่าเดอะค็อปเรียกกันย่อๆ ว่า TAA (ไม่ใช่ TOA นะ) เป็นดาวรุ่งที่ได้รับโอกาสแจ้งเกิดในตำแหน่งแบ็กขวาของลิเวอร์พูล และกลายเป็นผู้เล่นตัวจริงในเวลานี้ เบียดชนะทั้งรุ่นพี่อย่าง นาธาเนียล ไคลน์ ที่ถึงจะหายจากอาการบาดเจ็บกลับมาก็ไม่สามารถช่วงชิงตำแหน่งคืนได้ เช่นกันกับ โจ โกเมซ อีกหนึ่งดาวรุ่งที่ได้โอกาสแจ้งเกิดก่อน แต่ทำผลงานได้ไม่ดีเท่าอาร์โนลด์เป็นนักเตะที่มีรูปร่างสูงโปร่ง มีความเร็วจัดจ้าน และมีทีเด็ดอยู่ที่การเปิดบอลที่กล้าได้กล้าเสีย ซึ่งส่วนมากมักจะได้มากกว่าเสีย จนกลายเป็นหนึ่งในอาวุธเด็ดของลิเวอร์พูล ทำให้สามารถพาทีมจบฤดูกาลด้วยการเป็นอันดับ 4 และเตรียมเข้าชิงชนะเลิศรายการยูฟ่าแชมเปียนส์ลีกในเวลานี้แต่ก่อนจะมาถึงจุดนี้ได้ ไอ้หนูอาร์โนลด์เคยเป็นเด็กเนิร์ดที่อยู่แต่ในห้องเรียนมาก่อนและความบันเทิงในชีวิตของเขามีเพียงแค่ตัวหมากและตารางหมากรุกแค่นั้นตอนที่ผมเล็กๆ ผมกับพี่ชายเล่นกันแค่หมากรุกเท่านั้น อาร์โนลด์เคยให้สัมภาษณ์ถึงชีวิตในวัยเยาว์ด้วยรอยยิ้มนั่นเป็นเพราะครอบครัวของผมค่อนข้างที่จะเข้มงวดในเรื่องการศึกษาอย่างมาก ผมเลยต้องเน้นการเรียน ทีนี้ที่โรงเรียนมีหมากรุกให้เล่น ซึ่งผมก็ชอบเล่นด้วย ผมก็เลยเล่นหมากรุกตลอดในช่วงเล็กๆวันนั้นไม่มีใครคิดหรอกครับว่าอีกไม่กี่ปีข้างหน้าเขาจะกลายเป็นความหวังใหม่ของคนทั้งเมืองในวัย 6 ขวบ เจ้าหนูอาร์โนลด์ก็เข้าตา เอียน บาร์ริแกน โค้ชทีมเยาวชนของลิเวอร์พูลแบบที่ไม่เคยมีใครคาดคิด ก่อนจะได้รับการชักชวนให้เข้ามาอยู่ในอคาเดมีของทีม หงส์แดง ในเวลาต่อมามันเป็นจุดพลิกผันครั้งแรกที่เปลี่ยนความสนใจของอาร์โนลด์จากตารางหมากรุกสีขาวดำมาสู่สนามฟุตบอลสีเขียวและจากตัวขุน ตัวเรือ ตัวม้า สู่ปีกซ้าย แบ็กขวา และลูกฟุตบอลความโชคดีของเขาคือการที่เขาเติบโตในครอบครัวและสิ่งแวดล้อมที่ดี การเลี้ยงดูของพ่อและแม่ที่เหมือนจะเข้มงวด แต่โดยเนื้อแท้คือความรักและปรารถนาดีที่อยากเห็นเขาเติบโตเป็นคนที่ดีและมีคุณภาพของสังคมดังนั้นแรงกระตุ้นที่เขาได้รับในวัยเด็กจึงเป็นแรงกระตุ้นในทางบวกและพลังบวกนั้นก็กลายเป็นหนึ่งในต้นทุนชีวิตที่สำคัญที่สุดสำหรับเขา เป็นเข็มนำทางที่ช่วยทำให้ไอ้หนูอาร์โนลด์ก้าวเดินได้อย่างถูกต้องและปราศจากความกังวลที่เหลือนั้นอยู่ที่ตัวของเขาเอง และโชคดีที่เขาเป็นเด็ก รักดีมันเป็นหนึ่งในเหตุผลที่ทำให้เขาไปได้ไกลและเร็วกว่าคนอื่นคำชมจากฮีโร่และรอยเท้าที่เขาอยากเดินตามชื่อของอาร์โนลด์อาจไม่ได้ถึงขั้นเป็น วันเดอร์คิด ที่หนังสือพิมพ์ต้องลงข่าวให้ฮือฮากันเยอะแยะมากมาย เพราะเขาไม่ใช่นักเตะในตำแหน่งกองหน้า หรือหมายเลข 10 ที่มีลีลาการเล่นหวือหวาน่าติดตามแต่เขามีบางสิ่งที่ทำให้คนอย่าง สตีเวน เจอร์ราร์ด อดีตกัปตันทีม และเป็นหนึ่งในนักฟุตบอลผู้ยิ่งใหญ่ที่สุดของลิเวอร์พูลให้ความสนใจถึงขั้นเขียนชื่นชมถึงในหนังสืออัตชีวประวัติของตัวเองเมื่อปี 2015เทรนต์ อาร์โนลด์ มีโอกาสสูงมากที่จะก้าวขึ้นมาเป็นนักฟุตบอลระดับท็อป บันทึกของเจอร์ราร์ดถึงไอ้หนูคนนี้ เขาอาจจะดูเก้งก้าง แต่ก็ดูดี และมีคุณสมบัติทุกอย่างที่จำเป็นคุณสมบัติทุกอย่างที่เจอร์ราร์ดกล่าวไม่ได้หมายถึงแค่เรื่องของรูปร่าง ฝีเท้า หรือเรื่องของการที่สามารถเล่นได้หลายตำแหน่ง ไม่ว่าจะเป็น หมายเลข 6 (คำเปรียบเทียบถึงตำแหน่งกองกลางตัวรับ) หรือตำแหน่งอื่นๆ ที่สามารถส่งเขาลงเล่นได้ทุกที่สิ่งสำคัญที่สุดที่เจอร์ราร์ดต้องการชมเชยคือ ทัศนคติ ซึ่งเป็นสิ่งที่สำคัญอย่างมากสำหรับนักฟุตบอลอาชีพไม่นับการที่อาร์โนลด์นับถือ สตีวี-จี เป็นไอดอล และพยายามเล่นเลียนแบบเขาทุกครั้งเวลาเตะฟุตบอลเล่นกับเพื่อนๆ ในสวนในความเป็นเด็กอคาเดมี อาร์โนลด์เคยมีโอกาสได้ถ่ายรูปคู่กับเจอร์ราร์ดอย่างใกล้ชิด (ไม่นับการเป็นมาสคอตเดินนำทีมลงสนามก็เคยมาแล้ว)แต่ไม่มีประสบการณ์ใดที่จะยิ่งใหญ่กับเขามากไปกว่าการได้ลงสนามเคียงข้างกับฮีโร่ตัวจริงหลังจากที่เริ่มได้รับการเรียกตัวมาซ้อมและลงสนามกับทีมชุดใหญ่บ้าง ตั้งแต่ยุคของ เบรนแดน ร็อดเจอร์ส ผู้จัดการทีมคนก่อนหน้า อาร์โนลด์ก็กลายเป็นหนึ่งในกลุ่มดาวรุ่งที่อยู่ในสายตาของผู้จัดการทีมเสมอ โดยเฉพาะคนที่พร้อมมอบโอกาสให้อย่าง เจอร์เกน คลอปป์ท่ามกลางโอกาสที่ได้รับจากเจ้านาย ไม่มีวันไหนจะสำคัญกับเขามากไปกว่านัดกระชับมิตรพิเศษที่จัดขึ้นเป็นการส่งท้ายฤดูกาล 2016/17 เมื่อเขาได้รับการเรียกตัวให้เดินทางทัวร์ไปกับทีมที่ซิดนีย์ ประเทศออสเตรเลีย ในเกมที่มีผู้ชมเข้ามาเต็มความจุสนามกว่า 73000 คนวันนั้นเจอร์ราร์ดซึ่งเพิ่งจะกลับมาสู่สโมสรได้ไม่นาน หลังไปผจญภัยช่วงสุดท้ายของชีวิตการค้าแข้งกับทีมแอลเอ แกแล็กซี่ ในเมเจอร์ลีกซอกเกอร์ สหรัฐอเมริกา ได้กลับมาสวมเสื้อสีแดงเพลิงลงสนามด้วยและคลอปป์ก็ให้โอกาสไอ้หนูอาร์โนลด์ในวัย 18 ปี ลงสนามในตำแหน่งฟูลแบ็กตั้งแต่เด็ก ผมเคยบอกเสมอว่าผมอยากจะเล่นกับสตีวี อาร์โนลด์เผยความฝันของเขา ตอนแรกผมคิดว่าคงไม่มีโอกาสแล้ว เพราะเขาเพิ่งจะประกาศเลิกเล่นไปเมื่อปีกลาย ผมรู้ว่ามันไม่ใช่เกมอย่างเป็นทางการ แต่ผมก็ดีใจอยู่ดี การได้เป็นเพื่อนร่วมทีมกับเขามันเป็นเรื่องที่วิเศษมาก และนั่นหมายถึงผมได้ทำความฝันของผมสำเร็จไปอีกอย่างแล้วในเกมนั้นอาร์โนลด์ได้โอกาสลงเล่นในครึ่งแรก รับผิดชอบเกมฝั่งขวาของสนามได้อย่างทรงพลัง และประสานงานกับเจอร์ราร์ด รวมถึงเพื่อนร่วมทีมทุกคนได้เป็นอย่างดีลูกจ่ายในแบบของเจอร์ราร์ดน่ะ ผมดูทุกๆ สัปดาห์ การได้รับลูกจ่ายของเขามันเป็นเกียรติสูงสุดของชีวิตผมแล้ว เด็กๆ ทุกคนในลิเวอร์พูลพยายามจะเลียนแบบลูกจ่ายของเจอร์ราร์ดทั้งนั้นแหละหลังจากวันนั้นอาร์โนลด์ยังเกาะติดเจอร์ราร์ดอยู่ เพียงแต่เปลี่ยนจากบทของเด็กน้อยที่ติดตามฮีโร่ของเขาเป็นลูกศิษย์ที่อยากได้คำแนะนำดีๆ จากอาจารย์ ซึ่งเจอร์ราร์ดในบทโค้ชทีมรุ่นอายุต่ำกว่า 18 ปีมีสิ่งดีๆ มาสอนเขาเสมอรวมถึงสิ่งที่เจอร์ราร์ดไม่ได้สอน แต่อาร์โนลด์อยากทำให้ได้นั่นคือการเป็น Local Hero หรือฮีโร่ของคนเมืองโดยที่เขาไม่รู้ตัวสักนิดว่าในระยะเวลาไม่ถึงปี เขากำลังเป็นขวัญใจคนใหม่ที่สเกาเซอร์ (ชาวเมืองลิเวอร์พูล) ตัวน้อยๆ เริ่มอยากจะเปิดบอลโค้งๆ แบบเทรนต์ อเล็กซานเดอร์-อาร์โนลด์เขากลายเป็น คนดัง ที่เด็กๆ พร้อมใจมานั่งฟังเรื่องของเขาในทุกอีเวนต์ที่เขาพร้อมจะเข้าร่วมเสมอ ขอให้เป็นงานของโรงเรียนเก่าหรืองานของมูลนิธิที่ช่วยเหลือเด็กๆ ในเมืองลิเวอร์พูลแม้ว่าตัวอาร์โนลด์เองไม่ได้คิดว่าตัวเองเป็นดาวดังอะไรแม้แต่น้อยเพียงแต่ขึ้นชื่อว่าเป็นดาว อยู่ที่ไหนก็มีแสงส่องออกมาฮีโร่คนใหม่กับความรับผิดชอบที่ยิ่งใหญ่ผมมาจากเวสต์ดาร์บี ในเมืองลิเวอร์พูล และผมไม่รู้ว่าเคยมีคนจากย่านนี้ที่ได้เล่นฟุตบอลโลกหรือเปล่า มันเป็นสิ่งที่ไม่เคยเกิดขึ้นกับเด็กอย่างผมประโยคข้างต้นเป็นคำพูดของอาร์โนลด์ครับ แต่เขาไม่ได้พูดถึงการถูกเรียกตัวติดทีมชาติอังกฤษไปลุยฟุตบอลโลกที่รัสเซีย หากแต่เป็นการพูดถึงการได้ติดทีมชาติอังกฤษชุดอายุต่ำกว่า 17 ปี ในวันที่เขามีอายุ 16 ปี เมื่อปี 2015ถ้าสิ่งที่อาร์โนลด์สงสัยเป็นเรื่องจริง นั่นหมายถึงเขาคือชาวย่านเวสต์ดาร์บีคนแรกที่ได้เล่นในฟุตบอลโลกของจริงแต่กว่าจะมาถึงจุดนี้ได้ อาร์โนลด์ก็ต้องสู้มาพอสมควรจากเดิมที่ได้โอกาสเล่นในตำแหน่งมิดฟิลด์ในช่วงพรีซีซันของฤดูกาล 2016/17 อาร์โนลด์ไม่ได้โอกาสในตำแหน่งนั้น เพราะมันเป็นความรับผิดชอบที่หนักเกินไปสำหรับเด็กวัยนี้ โดยคลอปป์เลือกจะใช้งานเขาในตำแหน่งแบ็กขวา ตำแหน่งที่เล่นได้ง่ายที่สุดตำแหน่งหนึ่งในสนาม ซึ่งก็เป็นตำแหน่งเดียวกับที่เจอร์ราร์ดเคยลงสนามในช่วงแรก (เจอร์ราร์ดยังเคยถูกไปโยกเล่นในตำแหน่งแบ็กซ้ายด้วย แม้จะเป็นเพียงไม่กี่นัด)ในตำแหน่งแบ็กขวาของลิเวอร์พูล เขามีคู่แข่งอย่าง นาธาเนียล ไคลน์ รุ่นพี่ที่เป็นเจ้าของตำแหน่งตัวจริง และเป็นหนึ่งในขาประจำทีมชาติอังกฤษ รวมถึง โจ โกเมซ ดาวรุ่งในวัยไล่เลี่ยกันที่มีจุดเด่นเรื่องความแข็งแกร่งและความแน่นอนในการเล่นที่เหมือนจะเหนือกว่าแต่อาร์โนลด์ก็พัฒนาตัวเองอย่างต่อเนื่องในทุกครั้งที่ได้โอกาสลงสนาม หรือหากไม่ได้รับโอกาสลงสนาม เขาก็พร้อมที่จะอดทนรอมันอย่างใจเย็นจากตัวเลือกอันดับ 3 การบาดเจ็บของไคลน์ที่พักการเล่นยาวเกือบปีทำให้อาร์โนลด์ได้เบียดสู้กับโกเมซกันแค่สองคน ก่อนที่จะเหลือเขาเป็นตัวเลือกเดียวในตำแหน่งแบ็กขวาที่คลอปป์พอจะใช้งานได้ เพราะมีช่วงเวลาที่โกเมซบาดเจ็บเช่นเดียวกันมันเป็นสถานการณ์ที่รับมือได้ไม่ง่ายนักสำหรับไอ้หนูวัยไม่ถึง 20 ปีแต่อาร์โนลด์ก็พิสูจน์ตัวเองให้เห็นว่าเขาเก่งและแกร่งพอที่จะเผชิญหน้ากับความยากลำบากทั้งปวงหากจำกันได้ในเกม แดงเดือด เมื่อต้นเดือนมีนาคมที่ผ่านมา อาร์โนลด์เป็นคนที่ถูกวิพากษ์อย่างรุนแรงมากที่สุดจากความผิดพลาดสองครั้งที่ปล่อยให้ มาร์คัส แรชฟอร์ด หัวหอกดาวรุ่งของแมนเชสเตอร์ ยูไนเต็ด หลอกจนหลังหักแบบคล้ายๆ กันจนได้ 2 ประตูที่ทำให้ ปีศาจแดง มีชัยในวันนั้นแทนที่จะผิดหวังหรือท้อแท้ อาร์โนลด์โพสต์ข้อความลงในอินสตาแกรมว่าเขา ขอโทษ ที่ยังอ่อนหัด และเขาจะพยายามทำให้ดีขึ้นวันนั้นเป็นวันที่เดอะค็อปได้รู้ว่าพวกเขามีเพชรเม็ดงามอยู่ในมือ มันเหมือนกับที่เจอร์ราร์ดเคยบอกว่าเด็กคนนี้มีสิ่งที่สำคัญที่สุดคือ ทัศนคติ ที่ดีมากในการเล่นฟุตบอลและการใช้ชีวิตหลังจากนั้นอาร์โนลด์เหมือนติดปีก เขาพัฒนาการเล่นอย่างไม่หยุด และสามารถต่อสู้กับผู้เล่นในตำแหน่งปีกที่เก่งกาจที่สุดของพรีเมียร์ลีกอย่าง วิลฟรีด ซาฮา ของคริสตัล พาเลซ และเลรอย ซาเน อย่างคู่คี่สูสีฝีเท้าและความเก๋าอาจเป็นรอง แต่ไม่ใช่เรื่องความมานะพยายามทุกนัดที่ได้ลงสนาม มันเหมือนกับเขาจะเก่งขึ้นตลอดเวลาจนกลายเป็นแบ็กขวาตัวเลือกอันดับ 1 ที่แม้แต่รุ่นพี่อย่างไคลน์ก็ทำได้แค่นั่งรอโอกาสเงียบๆ เพราะฝีเท้าเหมือนจะสู้ไม่ได้แล้วในเวลานี้ก่อนที่เขาจะได้เป็นหนึ่งใน 23 ขุนพล สิงโตคำราม ทั้งที่ไม่เคยมีหมวกทีมชาติแม้แต่ใบเดียวการได้รับเรียกติดทีมของเขาน่าประหลาดใจ แต่ที่น่าประหลาดใจกว่าคือการที่แทบไม่มีเสียงวิพากษ์ในตัวเขาเลยแม้แต่น้อย ทั้งๆ ที่ดาวรุ่งคนอื่นๆ ที่ได้รับโอกาสจากเซาท์เกตถูกตั้งเครื่องหมายคำถามมากมายนั่นเป็นเพราะแฟนฟุตบอลคงมองเห็นอะไรบางอย่างเหมือนที่เจอร์ราร์ดมองเห็นมาก่อนหน้านี้เด็กคนนี้มีโอกาสที่จะเป็นมากกว่าแค่นักฟุตบอลที่เก่งกาจเขาสามารถจะเป็นนักฟุตบอลและคนที่ยิ่งใหญ่ได้ในอนาคตอันใกล้เขาสามารถเป็น แรงบันดาลใจ ให้แก่คนทั้งเมืองลิเวอร์พูล หรือแม้แต่คนอังกฤษทั้งชาติได้เหมือนที่เจอร์ราร์ดหรือรุ่นก่อนหน้าอย่างเดวิด เบคแฮม เคยเป็นความรับผิดชอบตรงนั้นยิ่งใหญ่และมีอะไรที่เขาต้องพิสูจน์อีกมากนัก แต่ไม่รู้ทำไม ผมรู้สึกว่าเด็กคนนี้มีโอกาสจะเป็นได้ทุกอย่างเท่าที่เขาอยากจะเป็นครับอ้างอิง:
ท่ามกลาง 23 นักเตะที่ได้รับการเรียกตัวติดทีมชาติอังกฤษชุดลุยฟุตบอลโลก มีหนึ่งชื่อที่ไม่เคยได้รับการเรียกตัวติดทีมชาติอังกฤษมาก่อนแม้แต่ครั้งเดียว เขาคนนั้นคือ เทรนต์ อเล็กซานเดอร์ อาร์โนลด์ ไอ้หนูมหัศจรรย์จากทีม หงส์แดงอาร์โนลด์เป็นนักเตะที่มีรูปร่างสูงโปร่ง มีความเร็วจัดจ้าน และมีทีเด็ดอยู่ที่การเปิดบอลที่กล้าได้กล้าเสีย ซึ่งส่วนมากมักจะได้มากกว่าเสียจนกลายเป็นหนึ่งในอาวุธเด็ดของลิเวอร์พูล การได้รับเรียกติดทีมของเขาน่าประหลาดใจ แต่ที่น่าประหลาดใจกว่าคือการที่แทบไม่มีเสียงวิพากษ์ในตัวเขาเลยแม้แต่น้อย ทั้งๆ ที่ดาวรุ่งคนอื่นๆ ถูกตั้งเครื่องหมายคำถามมากมาย